ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
सरकारी कंपन्यांना, कार्यान्वित नसलेल्या कोळसा खाणी परत करण्यासाठी वनटाईम विंडो देण्यास मंत्रिमंडळाने दिली मान्यता, यासाठी आकारला जाणार नाही दंड
सध्याच्या लिलाव धोरणानुसार सार्वजनिक क्षेत्रातील अनेक कोळसा खाणी परत केल्या जाण्याची तसेच त्यांचे लिलाव होण्याची शक्यता
नवी दिल्ली, 8 एप्रिल 2022
पंतप्रधान नरेंद्र मोदी यांच्या अध्यक्षतेखालील आर्थिक व्यवहार मंत्रिमंडळ समितीने आज केंद्रीय आणि राज्य सार्वजनिक उपक्रमांना दंडाशिवाय  आणि कोणतेही कारण न देता, कार्यान्वित नसलेल्या खाणी परत करण्यासाठी वनटाईम विंडो प्रदान करण्याच्या कोळसा मंत्रालयाच्या प्रस्तावाला मंजुरी दिली आहे. यामुळे अनेक कोळसा खाणी परत केल्या जाऊ शकतात. यामुळे खाणींचे वाटप झाले आहे मात्र ते विकसित करण्याच्या स्थितीत नाहीत किंवा त्यात रस नाही असे सरकारी उपक्रम खाणी परत करु शकतात. त्यांचा सध्याच्या लिलाव धोरणानुसार लिलाव केला जाऊ शकतो. मंजूर धोरणाच्या प्रकाशनाच्या तारखेपासून वाटप झालेल्या सरकारी कंपन्यांना कोळसा खाणी परत करण्यासाठी तीन महिन्यांचा कालावधी दिला जाईल.
सर्वोच्च न्यायालयाने 2014 मध्ये कोळसा खाणपट्टे रद्द केल्यानंतर, औष्णिक ऊर्जा प्रकल्पांना होणारा कोळसा पुरवठा खंडीत होऊ नये म्हणून, सरकारने रद्द केलेल्या अनेक कोळसा खाणपट्टयांचे राज्य आणि केंद्रीय सार्वजनिक उपक्रमांना वाटप केले. वाटप वेगाने केले त्या खाणपट्टयातून राज्य वीजनिर्मिती कंपन्यांची कोळशाची गरज भागवली जाईल अशी अपेक्षा होती. राज्य/केंद्रीय सार्वजनिक उपक्रमांद्वारे देय महसूल वाटा प्रति टन आधारावर निश्चित केला गेला. ज्यासाठी खाजगी क्षेत्राला बोली लावावी लागते. त्या वेळी कोळसा खाणींच्या वाटपाचा संदर्भ लक्षात घेता, कोळसा खाणींच्या कार्यान्वित होण्याच्या मुदतीबाबतच्या अटी अतिशय कडक आणि कठोर होत्या. यशस्वी वाटप झालेल्याला किंवा नामनिर्देशित प्राधिकऱ्याला सूट मिळण्याची कोणती शक्यता सोडली नव्हती. कोळसा खाणींच्या कार्यान्वित होण्यास उशीर झाल्याबद्दल दंड आकारल्याने न्यायालयीन वाद आणि खटले निर्माण झाले आहेत.
सरकारी कंपन्यांना डिसेंबर-2021 पर्यंत, वाटप केलेल्या 73 कोळसा खाणींपैकी 45 खाणी कार्यरत नाहीत आणि 19 कोळसा खाणींच्या बाबतीत खाणकाम सुरू करण्याची अंतिम तारीख आधीच संपली आहे. झालेला विलंब वाटपकर्त्यांच्या नियंत्रणाबाहेरच्या कारणांमुळे झाला आहे, उदाहरणार्थ, कायदा आणि सुव्यवस्थेच्या समस्या; पूर्वी घोषित केलेल्या जंगलाच्या क्षेत्रात वाढ; भूसंपादनाविरुद्ध जमीनधारकांचा प्रतिकार; कोळसा संसाधनांच्या उपलब्धतेच्या बाबतीत भूवैज्ञानिक अडचणी.
कोळसा क्षेत्र हे देशासाठी ऊर्जा सुरक्षेची गुरुकिल्ली आहे. मंजुरी अंतर्गत, तातडीने वाटप झाले होते अशा चांगल्या दर्जाच्या कोळसा खाणीं संदर्भातील तांत्रिक अडचणी दूर करून आणि निर्धारीत मुदत दिल्यानंतर त्या पुन्हा त्वरीत वापरात आणल्या जाऊ शकतात. नुकत्याच सुरु केलेल्या व्यावसायिक कोळसा खाण लिलाव धोरणांतर्गत इच्छुक पक्षांना त्या दिल्या जाऊ शकतात. कोळसा खाणी लवकर कार्यान्वित केल्याने रोजगार उपलब्ध होईल, गुंतवणुकीला चालना मिळेल, देशातील मागास भागांच्या आर्थिक विकासाला हातभार लागेल, खटले कमी होतील आणि व्यवसाय करणे सुलभ होईल ज्यामुळे देशातील कोळशाची आयात कमी होईल.
S.Kane/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आदिवासी विकास मंत्रालय
आदिवासी संस्कृती, उपजीविका आणि शिक्षणाचा प्रसार
आदिवासी व्यवहार मंत्रालय “आदिवासी संशोधन संस्थेला समर्थन” आणि आदिवासी उत्सव, संशोधन, माहिती आणि समुदाय शिक्षण” उपक्रमांतर्गत समृद्ध आदिवासी संस्कृतीच्या प्रसारासाठी विविध संशोधन अभ्यास/पुस्तकांचे प्रकाशन/दृकश्राव्य माहितीपटाचा वापर करणार आहे. आदिवासी व्यवहाराशी संबंधित संस्था आणि व्यक्तींची क्षमतावृद्धी केली जाणार आहे आणि उत्कृष्टता केंद्रांच्या माध्यमातून विविध संशोधन अभ्यास, पुस्तकांचे प्रकाशन, दृकश्राव्य माहितीपट यांच्या माध्यमातून आदिवासीसंदर्भातील प्रश्नांसदर्भात निर्माण झालेली दरी भरुन काढण्यात येणार आहे.
केंद्र सरकारने आदिवासी स्वातंत्र्य सैनिकांचे संग्रहालय, रांची येथे उभारण्याच्या झारखंड राज्य सरकारच्या प्रस्तावाला मंजूरी दिली आहे. तसेच 78 एकलव्य मॉडेल निवासी शाळा झारखंडसाठी मंजूर करण्यात आल्या आहेत. गौण वन उत्पादनाचा आदिवासी लाभार्थ्यांना योग्य परतावा मिळावा यासाठी झारखंड राज्यात 39 वनधन विकास केंद्र मंजूर करण्यात आले आहेत.
केंद्रीय आदिवासी व्यवहार राज्यमंत्री श्रीमती रेणुका सिंग सरुटा यांनी लोकसभेत आज लेखी स्वरुपात ही माहिती दिली.
वाणिज्य आणि उदयोग मंत्रालय
जी-20 व्यापार आणि गुंतवणूक कार्यगटाच्या पहिल्या बैठकीचे 28 ते 30 मार्च 2023 दरम्यान मुंबईत होणार आयोजन
मुंबई , 24 मार्च 2023
भारताच्या जी-20 अध्यक्षतेखाली टीआयडब्लूजीची पहिली बैठक मुंबईत 28 ते 30 मार्च 2023 रोजी होणार आहे. या तीन दिवसांच्या बैठकीत जी-20 सदस्य देश, निमंत्रित देश, प्रादेशिक गट आणि आंतरराष्ट्रीय संघटनांचे 100 पेक्षा जास्त प्रतिनिधी जागतिक व्यापार आणि गुंतवणुकीला चालना देण्यासाठी होणाऱ्या विचारविनिमयात सहभागी होतील.
पहिल्या दिवशी मुंबईतल्या ताज लँड्स बॉलरुममध्ये ‘ट्रेड फायनान्स’ हे व्यापार अर्थसहाय्यविषयक चर्चासत्र आयोजित होईल. व्यापाराला आवश्यक अर्थपुरवठ्यामधील तफावत दूर करण्यामध्ये बँका, अर्थपुरवठा करणाऱ्या संस्था, विकास अर्थसहाय्य संस्था आणि निर्यात पतसंस्थांची भूमिका आणि व्यापाराला अर्थसाहाय्याच्या उपलब्धतेत डिजिटलायजेशन आणि फिनटेक उपाययोजना कशा प्रकारे सुधारणा करू शकतील याबाबत दोन पॅनलच्या माध्यमातून चर्चा होणार आहे. यानंतर 29 मार्च रोजी भारत डायमंड बोर्स च्या मार्गदर्शक टूरचे आयोजन होणार आहे.
29 मार्च 2023 रोजी टीआयडब्लूजी बैठकीचे उद्घाटन वाणीज्य आणि उद्योग मंत्री पीयूष गोयल यांच्या हस्ते होईल.
त्यानंतर होणाऱ्या दोन सत्रांमध्ये टीआयडब्लूजीच्या व्यापारातून वृद्धी आणि समृद्धी यावर भर देणाऱ्या आणि चिवट जागतिक मूल्य साखळीची उभारणी या प्राधान्यक्रमाच्या विषयांवर चर्चा होणार आहे.
वृद्धी समावेशक आणि प्रतिरोधक बनवण्यासाठी सामाईक फलनिष्पत्ती साध्य करण्यावर आणि जागतिक मूल्य साखळीला समावेशक विकासासाठी काम करणारी बनवून आणि भविष्यातील धक्के पचवणाऱ्या प्रतिरोधक जागतिक मूल्य साखळीची उभारणी करून विकसनशील देश आणि जागतिक मूल्य साखळीतील जागतिक दक्षिण या गटातील देशांचा सहभाग वाढवण्यावर भर दिला जाईल.
समारोपाच्या दिवशी 30 मार्च 2023 रोजी एमएसएमईचे जागतिक व्यापारात एकात्मिकरण आणि व्यापारासाठी प्रभावी लॉजिस्टिक्सची उभारणी या टीआयडब्लूजीच्या प्राधान्यक्रमांवर दोन सत्रांमध्ये चर्चा करण्यात येईल. विकसनशील आणि विकसित या दोन्ही देशांमध्ये उपजीविका टिकवण्यामध्ये असलेले महत्त्व लक्षात घेऊन एमएसएमईंना जागतिक व्यापारात अधिक चांगल्या प्रकारे सामावून घेण्यासाठी यापूर्वीच्या जी-20 अध्यक्षतांनी केलेले कार्य पुढे नेण्याचा विद्यमान अध्यक्षतेचे उद्दिष्ट आहे. सीमेवर आणि दुर्गम आणि पाणथळ जागांमध्ये प्रवासाचा खर्च कमी करणाऱ्या भक्कम लॉजिस्टिक्स पायाभूत सुविधांचा विकास करण्याचे मार्ग यावर देखील जी-20 प्रतिनिधी चर्चा करतील.
जागतिक व्यापार आणि गुंतवणुकीला चालना देण्यामध्ये असलेली आव्हाने आणि वसुधैव कुटुंबकम या घोषवाक्याला अनुसरून सध्या अस्तित्वात असलेल्या संधींचा वापर मानवतेच्या फायद्यासाठी कशा प्रकारे करून घेता येईल आणि सामाईक तोडगे शोधता येतील याबाबत सामाईक पद्धतीने विचार करण्याचे भारताच्या अध्यक्षतेचे उद्दिष्ट आहे.
Jaydevi PS/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
संरक्षण मंत्रालय
भारत-चीन कॉर्प्स कमांडर स्तरावरील बैठकीची 11 वी फेरी
नवी दिल्ली, 10 एप्रिल 2021
भारत-चीन कॉर्प्स कमांडर स्तरावरच्या चर्चेची 11 वी फेरी बैठक 9 एप्रिल 2021 रोजी चुशुल-मोल्दो सीमा बैठक पॉईंटवर झाली.
लडाखच्या पूर्व भागात असलेल्या प्रत्यक्ष सीमा रेषेजवळून सैन्य माघारी घेण्याबाबत उर्वरित प्रश्नांच्या निराकरणासाठी दोन्ही बाजूंनी सविस्तर चर्चा केली. विद्यमान करार आणि शिष्टसंमत नियमाच्या  अनुषंगाने अनुत्तरीत प्रश्न तातडीने सोडविण्याची गरज यावर दोन्ही बाजूंनी सहमती दर्शविली गेली. या संदर्भात हे देखील अधोरेखित केले गेले की इतर भागातून सैन्य माघारी पूर्ण झाल्याने दोन बाजूंनी सैन्यामधील तणाव कमी होईल आणि शांतता प्रस्थापित करणे, द्विपक्षीय संबंधात प्रगती करण्यास सक्षम बनवणे याचा मार्ग मोकळा होईल. दोन्ही बाजूंनी सहमती दर्शविली की त्यांच्या नेत्यांच्या सहमतीने मार्गदर्शन घेणे, उभय देशात संवाद सुरू ठेवणे आणि उर्वरित समस्यांचे लवकरात लवकर निराकरणासाठी परस्परांना मान्य होणार्या मुद्यावर कार्य करणे आवश्यक आहे. एकत्रितपणे सीमेवर स्थिरता राखण्यासाठी, कोणत्याही नवीन घटना टाळण्यास आणि सीमाभागात संयुक्तपणे शांतता राखण्यास उभयतांनी सहमती दर्शविली.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 228
संरक्षण मंत्रालय
माजी सैनिकांसाठी दक्षिण कमांड येथे माजी सैनिक कक्षाचे  उद्घाटन
पुणे, 28 एप्रिल 2022
दक्षिण कमांड मुख्यालयाच्या कॅन्टीन संकुलात एक माजी सैनिक कक्ष  तयार करण्यात आला आहे. पुण्यातील सेवानिवृत्त सैनिकांना त्यांच्या समस्यांचे निराकरण एकाच ठिकाणी करता यावे हा या कक्षाचा उद्देश आहे. माजी सैनिकांना विविध सुविधा सुलभतेने मिळण्यासाठी आणि विविध फायदे आणि हक्कांची माहिती जलदपणे प्राप्त होण्यासाठी हे अत्याधुनिक संकुल उभारण्यात आले आहे. याद्वारे माजी सैनिकांसाठी आणि त्यांच्या कल्याणासाठी दक्षिण कमांड आपल्या वचनबद्धतेची पुष्टी करते.
दक्षिण कमांडचे प्रमुख लेफ्टनंट जनरल जेएस नैन, पीव्हीएसएम, एव्हीएसएम, एसएम, जीओसी-इन-सी आणि पुण्यातील सेवानिवृत्त सैनिकांच्या उपस्थितीत 28 एप्रिल 2022 रोजी पुण्यातील सर्वात ज्येष्ठ सेवानिवृत्त अधिकारी लेफ्टनंट जनरल बीटी पंडित, पीव्हीएसएम, व्हीआरसी  यांच्या हस्ते दक्षिण कमांडच्या सेवानिवृत्त सैनिक कक्ष संकुलाचे उद्घाटन करण्यात आले. माजी सैनिकांसाठी सुरू असलेल्या कल्याणकारी उपक्रमांबद्दल सेवानिवृत्त सैनिकांनी लष्कर कमांडर आणि दक्षिण कमांड मुख्यालयाप्रती आनंद आणि कृतज्ञता व्यक्त केली.PIB Pune | M.Iyengar/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
गृह मंत्रालय
‘निसर्ग’ चक्रीवादळासंदर्भातील तयारीचा आढावा घेण्यासाठी राष्ट्रीय संकट व्यवस्थापन समितीची पुन्हा बैठक
नवी दिल्ली, 2 जून 2020
‘निसर्ग’ चक्रीवादळाचा सामना करण्याच्या दृष्टीने राज्ये आणि केंद्रीय मंत्रालये/ संस्थांच्या सज्जतेचा आढावा घेण्यासाठी आज कॅबिनेट सचिव राजीव गौबा यांच्या अध्यक्षतेखाली NCMC म्हणजेच राष्ट्रीय संकट व्यवस्थापन समितीची दुसरी बैठक घेण्यात आली.
IMD अर्थात भारतीय हवामानशास्त्र विभागाच्या अंदाजानुसार हे तीव्र चक्रीवादळ महाराष्ट्राच्या किनाऱ्यावर 3 जूनच्या दुपारी / संध्याकाळी धडकण्याचा अंदाज आहे. यामुळे राज्याच्या किनारी जिल्ह्यांत मुसळधार पाऊस आणि वादळासह 100 ते 110 किलोमीटर प्रतितास इतक्या वेगाने वारे वाहण्याचा अंदाज असून, त्यांचा वेग ताशी 120 किलोमीटरपर्यंत पोहोचण्याची शक्यता आहे. तसेच त्याबरोबर 1 ते 2 मीटर उंचीच्या लाटा उसळण्याचा अंदाज आहे.
या वादळाचा फटका महाराष्ट्राच्या रायगड, मुंबई, ठाणे, आणि पालघर या, तर गुजरातच्या वलसाड, नवसारी, सुरत, भावनगर आणि भरूच या किनारी जिल्ह्यांना आणि दमण, दादरा आणि नगर हवेली यांना बसण्याची शक्यता आहे.
राज्य सरकारे/ केंद्रशासित प्रदेशाच्या अधिकाऱ्यांनी त्यांच्या सज्जतेची माहिती NCMC ला दिली. अत्यावश्यक वस्तूंचा पुरेसा पुरवठा त्यांच्याकडे उपलब्ध असून तातडीच्या सर्व सेवाही सुसज्ज आहेत, अशी ग्वाही त्यांनी यावेळी दिली. चक्रीवादळामुळे बाधित होऊ शकणाऱ्या नागरिकांना संदेश पाठविण्यासाठी दूरसंचार विभागाने एकावेळी बहुसंख्य व्यक्तींना sms पाठविण्याची सुविधा पुरवली असून, तिचा वापर केला जात आहे. तसेच नागरिकांना सुरक्षित ठिकाणी हलविण्याचेही काम सुरु आहे.
राज्ये आणि केंद्रशासित प्रदेशात NDRF ने 40 तुकड्या तैनात केल्या असून, आणखी तुकड्यांनाही पाचारण करण्यात आले आहे. लष्कर आणि नौदलाची - बचाव आणि मदत पथके तसेच, नौदल आणि वायुदलाच्या जहाजे व विमानांची कुमकही तयार ठेवण्यात आली आहे. तटरक्षक दलाच्या जहाजांनी यापूर्वीच समुद्रातील मच्छिमारांना सोडवून आणण्याचे काम सुरु केले आहे.
राज्ये व केंद्रीय संस्थांच्या तयारीचा आढावा घेतल्यावर कॅबिनेट सचिवांनी, चक्रीवादळाच्या मार्गातील सखल भागातील लोकांना सुरक्षित ठिकाणी हलविण्याच्या दृष्टीने तसेच समुद्रातील सर्व मच्छीमारांना सुखरूप परत आणण्याकरिता आवश्यक ती सर्व पावले उचलण्याचे आदेश दिले. कोरोना रुग्णांसाठीच्या अत्यावश्यक वैद्यकीय सेवा अविरत सुरु राहण्यासाठी विशेष प्रयत्न केले जावेट, असेही ते म्हणाले. वीज आणि संपर्कयंत्रणा तसेच, अणुविद्युत, रसायन उद्योग, विमान उद्योग, जहाजबांधणी उद्योग यांच्या मालमत्ता आणि पायाभूत सुविधांच्या संरक्षणासाठी आपत्कालीन योजना राबविण्याचे आदेशही संस्थांना देण्यात आले.
महाराष्ट्र आणि गुजरातचे अतिरिक्त मुख्य सचिव आणि दादरा आणि नगर हवेली व दमण आणि दीव चे सल्लागार आणि प्रशासक यांनी विडिओ कॉन्फरन्सिंगद्वारे सदर बैठकीत भाग घेतला. गृह मंत्रालय तसेच जहाजबांधणी, वीज, रेल्वे, दूरसंचार, पेट्रोलियम आणि नैसर्गिक वायू, अणू-ऊर्जा, रसायने व पेट्रो रसायने, नागरी विमान वाहतूक, आरोग्य मंत्रालये, भारतीय हवामानशास्त्र विभाग, IDS, राष्ट्रीय आपत्ती व्यवस्थापन प्राधिकरण आणि राष्ट्रीय आपत्ती प्रतिसाद दलाच्या वरिष्ठ अधिकाऱ्यांनीही बैठकीत भाग घेतला.
आपत्कालीन परिस्थितीचा आढावा घेण्यासाठी NCMC पुन्हा बैठक घेणार आहे.
R.Tidke/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
उपराष्ट्रपती कार्यालय
पुलवामा दहशतवादी हल्ल्याबाबत उपराष्ट्रपतींनी, अर्जेंटिनाच्या उपराष्ट्रपतींना दिली माहिती; हल्ल्याचा अर्जेटिनाच्या नेत्याकडून निषेध
नवी दिल्ली, 12 मार्च 2019
जम्मू काश्मीरमधल्या पुलवामा येथे झालेल्या दहशतवादी हल्ल्याबाबत उपराष्ट्रपती एम व्यंकय्या नायडू यांनी अर्जेंटिनाच्या उपराष्ट्रपती गॅब्रिएला मिचेट्टी यांना माहिती दिली. या हल्ल्याचा निषेध करत दहशतवादाविरोधातल्या लढ्यात अर्जेंटिना भारताबरोबर असल्याचे अर्जेंटिनाच्या उपराष्ट्रपतींनी सांगितले. अर्जेंटिनाचे उपराष्ट्रपती गब्रेरिला मिचेही भारत भेटीवर असून त्यांनी आज नायडू यांची नवी दिल्लीत भेट घेतली.
संसदीय कामकाज, द्विपक्षीय, प्रादेशिक आणि परस्पर हिताच्या जागतिक मुद्यांवर उभय नेत्यांनी चर्चा केली.
B.Gokhale/N.Chitale/P.Malandkar
(Visitor Counter : 76
आयुष मंत्रालय
सरकार आरोग्य पर्यटनाच्या माध्यमातून आयुष उपचारांना प्रोत्साहन देण्यासाठी प्रयत्नरत
देशातील वैद्यकीय पर्यटनाला चालना देण्यासाठी सरकारने 'हील इन इंडिया' हा उपक्रम सुरू केला आहे. या उपक्रमांतर्गत, आरोग्य आणि कुटुंब कल्याण मंत्रालय तसेच आयुष मंत्रालय, सेंटर फॉर डेव्हलपमेंट ऑफ ॲडव्हान्स्ड कॉम्प्युटिंग  आणि सर्व्हिसेस एक्स्पोर्ट प्रमोशन कौन्सिल  यांच्या सहकार्याने वैद्यकीय पर्यटनाला प्रोत्साहन देण्यासाठी 'वन स्टेप' हील इन इंडिया पोर्टल विकसित करण्याचे काम करत आहे.
आयुष मंत्रालयाने, भारत पर्यटन विकास महामंडळ आणि पर्यटन मंत्रालयासह आयुर्वेद आणि इतर पारंपारिक औषध प्रणालींतील वैद्यकीय पर्यटनाचा प्रचार करण्याच्या उद्देशाने एकत्र काम करण्यासाठी सामंजस्य करारावर स्वाक्षरी केली आहे.
आयुष मंत्रालयाने वैद्यकीय मूल्य पर्यटन चॅम्पियन सर्व्हिस सेक्टर स्कीम नावाची केंद्रीय क्षेत्र योजना विकसित केली आहे. आर्थिक वर्ष 2021-22 मध्ये, नॅशनल कमिशन फॉर इंडियन सिस्टीम ऑफ मेडिसिन  कायदा, 2020 किंवा नॅशनल कमिशन फॉर होमिओपॅथी  कायदा, 2020 या कायद्यातील तरतुदीनुसार सुपर स्पेशालिटी रुग्णालय / डे केअर सेंटर स्थापित करणाऱ्या खाजगी गुंतवणूकदारांना व्याजातील सवलतीच्या रुपात आर्थिक मदत दिली जात आहे.
'हील इन इंडिया' आणि 'हील बाय इंडिया' ला प्रोत्साहन देण्यासाठी आरोग्य आणि कुटुंब कल्याण मंत्रालयाने दोन चिंतन शिबिरांचे आयोजन केले होते. या चिंतन शिबिरात आयुष मंत्रालयही सहभागी झाले होते. भारतातील पर्यटनाच्या माध्यमातून पारंपारिक औषधांना प्रोत्साहन देण्यासाठीच्या उपायांची चाचपणी या शिबिरात करण्यात आली.
वैद्यकीय मूल्य पर्यटनात भारताला प्रथम क्रमांकाचे गंतव्यस्थान म्हणून प्रोत्साहन देण्यासाठी गांधीनगर, गुजरात येथे झालेल्या जागतिक आयुष गुंतवणूक आणि नवोन्मेष शिखर परिषदेदरम्यान भारतातील आरोग्य क्षेत्रावर एक गोलमेज परिषद आणि पूर्ण सत्र देखील आयोजित करण्यात आले होते.
आयुष मंत्रालयाच्या अधिपत्याखालील राष्ट्रीय संस्थांची आणि रुग्णालयांची यादी खाली दिली आहे.
|
|
S.No.
|
|
Name of Institute
|
|
Location
|
|
Name of the State/UT
|
|
1
|
|
Institute of Teaching & Research in Ayurveda
|
|
Jamnagar
|
|
Gujarat
|
|
2
|
|
National Institute of Ayurveda Jaipur
|
|
Jaipur
|
|
Rajasthan
|
|
3
|
|
All India Institute of Ayurveda
|
|
New Delhi
|
|
New Delhi
|
|
4
|
|
North Eastern Institute on Ayurveda & Homoeopathy
|
|
Shillong
|
|
Meghalaya
|
|
5
|
|
North Eastern Institute of Folk Medicine
|
|
Pasighat
|
|
Arunachal Pradesh
|
|
6
|
|
National Institute of Homoeopathy
|
|
Kolkata
|
|
West Bengal
|
|
7
|
|
National Institute of Unani Medicine
|
|
Bengaluru
|
|
Karnataka
|
|
8
|
|
National Institute of Naturopathy
|
|
Pune
|
|
Maharashtra
|
|
9
|
|
National Institute of Siddha
|
|
Chennai
|
|
Tamil Nadu
|
|
10
|
|
National Institute of Sowa Rigpa
|
|
Leh
|
|
Ladakh
आयुष मंत्री सर्बानंद सोनोवाल यांनी आज लोकसभेत एका प्रश्नाच्या लेखी उत्तरात ही माहिती दिली.
मंत्रिमंडळ
एएआयच्या परिचालन श्रेणीच्या विशिष्ट कर्मचाऱ्यांना डीपीईद्वारा निर्धारित 50 टक्के  मर्यादेव्यतिरिक्त दिल्या जात असलेल्या काही विशेष भत्त्यांच्या नियमितीकरणाला मंत्रिमंडळाची मंजुरी
नवी दिल्ली, 6 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारतीय विमानतळ प्राधिकरण  च्या परिचालन श्रेणीच्या विशिष्ट कर्मचाऱ्यांना तसेच विमान वाहतूक नियंत्रक, संचार अधिकारी आणि पायलट यांना सार्वजनिक उपक्रम विभाग डीपीई द्वारा निर्धारित 50 टक्के  मर्यादेव्यतिरिक्त दिल्या जात असलेल्या काही विशेष भत्त्यांच्या नियमितीकरणाला मंजुरी दिली आहे. यामध्ये रेटिंग, तणाव, प्राविण्य , उड्डाण आणि प्रशिक्षक भत्ता यांचा समावेश आहे. तसेच हे भत्ते 35 टक्के  मर्यादेच्या बाहेर ठेवायला मंजुरी दिली आहे. त्यांना आपल्या कामादरम्यान अनेक प्रकारची कठीण कामे पूर्ण करायची असतात, आणि यासाठी व्यापक ज्ञान आणि विशिष्ट कौशल्यासह माहितीचे संकलन, तार्किक ज्ञान, निर्णय क्षमता यांचा व्यावहारिक उपयोग करणे आवश्यक असते.
हवाई वाहतुकीत अनेक पटीने वाढ , आणि सुरक्षित विमान वाहतूक लक्षात घेऊन हा निर्णय घेण्यात आला आहे. सर्वोत्तम प्रतिभावान कर्मचाऱ्यांना आकर्षित करणे आणि सध्याचा कर्मचारीवर्ग कायम ठेवणे या मागचा उद्देश आहे.
B.Gokhale/S.Kane/P.Malandkar
(Visitor Counter : 46
पंतप्रधान कार्यालय
राष्ट्रकुल क्रीडा स्पर्धा  2022 मध्ये पुरुषांच्या लांब उडी स्पर्धेत रौप्य पदक जिंकल्याबद्दल एम. श्रीशंकर याचे पंतप्रधानांनी केले अभिनंदन
बर्मिंगहॅम येथे सीडब्ल्यूजी 2022 मध्ये पुरुषांच्या लांब उडी स्पर्धेत रौप्य पदक जिंकल्याबद्दल पंतप्रधान नरेंद्र मोदी यांनी एम. श्रीशंकर यांचे अभिनंदन केले आहे.
पंतप्रधानांनी आपल्या ट्वीट मध्ये म्हटले आहे;
“एम. श्रीशंकर याचे सीडब्ल्यूजी मधील रौप्य पदक विशेष आहे. अनेक दशकांनंतर भारताने सीडब्ल्यूजी मध्ये पुरुषांच्या लांब उडी स्पर्धेत पदक जिंकले आहे. त्याची कामगिरी भारतीय अॅथलेटिक्सच्या भवितव्यासाठी चांगली आहे. त्याचे अभिनंदन. येणाऱ्या काळात तो अधिक उत्कृष्ट कामगिरी करत राहो.”
|
आरोग्य आणि कुटुंब कल्याण मंत्रालय
|
कोविड-19 लसीकरण दिवस -252
देशातील एकूण लसीकरणात 84.82 कोटी मात्रांचा टप्पा पार
आज संध्याकाळी सात वाजेपर्यंत 64 लाख लसींच्या मात्रा देण्यात आल्या
कोविड-19 लसीकरण मोहिमेत एक महत्वाचा टप्पा पार करत भारताने आज 84.82 कोटी मात्रांचा  टप्पा गाठला आहे. आज संध्याकाळी सात वाजेपर्यंत 64 लाखांपेक्षा अधिक  मात्रा देण्यात आल्या. आज रात्री उशिरापर्यंत अंतिम आकडेवारी आल्यानंतर लसीकरणाचे आकडे वाढण्याची शक्यता आहे.
प्राधान्य गटातील लोकसंख्येच्या वर्गीकरणानुसार, लसींच्या आजवर दिलेल्या मात्रांची आकडेवारी पुढीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,70,791
|
|
2nd Dose
|
|
88,13,506
|
|
FLWs
|
|
1st Dose
|
|
1,83,48,449
|
|
2nd Dose
|
|
1,47,59,561
|
|
Age Group 18-44 years
|
|
1st Dose
|
|
34,37,02,598
|
|
2nd Dose
|
|
7,08,98,106
|
|
Age Group 45-59 years
|
|
1st Dose
|
|
15,52,26,535
|
|
2nd Dose
|
|
7,28,36,994
|
|
Over 60 years
|
|
1st Dose
|
|
9,90,78,869
|
|
2nd Dose
|
|
5,42,45,102
|
|
Cumulative 1st dose administered
|
|
62,67,27,242
|
|
Cumulative 2nd dose administered
|
|
22,15,53,269
|
|
Total
|
|
84,82,80,511
प्राधान्य गटातील लोकसंख्येच्या वर्गीकरणानुसार लसीकरण मोहिमेतील आजच्या लाभार्थींची आकडेवारी पुढीलप्रमाणे :
|
|
Date: 24thSeptember, 2021 
|
|
HCWs
|
|
1st Dose
|
|
214
|
|
2nd Dose
|
|
10,528
|
|
FLWs
|
|
1st Dose
|
|
275
|
|
2nd Dose
|
|
36,190
|
|
Age Group 18-44 years
|
|
1st Dose
|
|
26,30,296
|
|
2nd Dose
|
|
19,16,309
|
|
Age Group 45-59 years
|
|
1st Dose
|
|
6,70,079
|
|
2nd Dose
|
|
5,85,232
|
|
Over 60 years
|
|
1st Dose
|
|
3,27,518
|
|
2nd Dose
|
|
2,82,165
|
|
1st Dose Administered in Total
|
|
36,28,382
|
|
2nd Dose Administered in Total
|
|
28,30,424
|
|
Total
|
|
64,58,806
कोविड संसर्गाचा अधिक धोका असलेल्या व्यक्तींचे संरक्षण करण्यासाठी लसीकरण एक प्रभावी साधन असून, लसीकरण मोहिमेच्या प्रगतीवर सर्वोच्च स्तरावरून देखरेख ठेवली जात आहे.
पंतप्रधान कार्यालय
पंतप्रधानांनी मिझोरमच्या मुख्यमंत्र्यांशी चर्चा केली आणि जंगलातील आगीच्या परिस्थितीचा आढावा घेतला
नवी दिल्ली, 26 एप्रिल 2021
पंतप्रधान नरेंद्र मोदी यांनी आज मिझोरमचे मुख्यमंत्री झोरमथंगा यांच्याशी चर्चा केली आणि राज्याच्या काही भागात जंगलातील आगीमुळे उद्भवलेल्या परिस्थितीचा आढावा घेतला.
एका ट्विटमध्ये मोदी म्हणाले, “मिझोरमचे मुख्यमंत्री झोरमथंगा यांच्याशी बोललो आणि राज्याच्या काही भागांत जंगलाना लागलेल्या आगीमुळे उद्भवलेल्या परिस्थितीचा आढावा घेतला. या संकटावर मात करण्यासाठी केंद्राकडून सर्व शक्य त्या सहकार्याचे आश्वासन दिले. आपण सर्वानी मिझोरमच्या जनतेच्या सुरक्षिततेसाठी आणि त्यांच्या आरोग्यासाठी प्रार्थना करूया.”S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
मालवाहू गाड्यांव्दारे रेल्वेच्या महसूलात भर; लॉकडाऊन कालावधी दरम्यान 54,292 टन माल वाहतुकीद्वारे मिळाला 19.77 कोटी रुपये महसुल
नवी दिल्ली, 6 मे 2020
कोविड-19 च्या पार्श्वभूमीवर लॉकडाऊन दरम्यान छोट्या पार्सल स्वरूपात वैद्यकीय पुरवठा, वैद्यकीय उपकरणे, अन्न इत्यादीसारख्या जीवनावश्यक वस्तूंची वाहतूक करणे अत्यंत महत्त्वाचे ठरणार आहे. ही अत्यावश्यक गरज भागवण्यासाठी, भारतीय रेल्वेने ई-कॉमर्स संस्था आणि राज्य सरकारसह इतर ग्राहकांसाठी जलद मोठ्या प्रमाणावरील वाहतुकीसाठी रेल्वे मालवाहू गाड्या उपलब्ध करुन दिल्या आहेत. आवश्यक वस्तूंचा अखंड पुरवठा व्हावा यासाठी रेल्वेने निवडक मार्गांवर वेळापत्रकानुसार विशेष मालवाहू गाड्या चालवण्याचा निर्णय घेतला आहे.
या विशेष मालवाहू गाड्यांसाठी विभागीय रेल्वे नियमितपणे मार्ग निवडून सूचित करीत आहे. सध्या या गाड्या ब्याऐंशी  मार्गांवर चालविल्या जात आहेत. या गाड्यांच्या समावेशनासाठी खालील मार्ग निवडले गेले आहेत:
- देशातील बरीच शहरे, जसे की दिल्ली, मुंबई, कोलकाता, चेन्नई, बेंगलुरू आणि हैदराबाद दरम्यान नियमित वाहतूक.
- राज्य-राजधानी / महत्वाच्या शहरांमधून राज्यातील सर्व भागांमध्ये वाहतूक
- देशाच्या ईशान्य भागात वाहतूक सुनिश्चित करणे.
- अतिरिक्त साठा असणाऱ्या प्रदेशांमधून  सर्वाधिक मागणी असणाऱ्या प्रदेशांना दूध व दुग्धजन्य उत्पादनांचा पुरवठा.
- उत्पादित प्रदेशाकडून इतर जीवनावश्यक वस्तूंचा  देशाच्या इतर भागात पुरवठा.
रेल्वेच्या मालवाहतूक गाड्यांच्या वाढत्या सेवेकडे देशातील मालवाहतूक अधिक वेगवान, वातानुकूलित आणि सर्वांसाठी फायदेशीर होण्यासाठीचे प्रयत्न म्हणून पाहिले जाऊ शकते.
ई-कॉमर्स आणि वाहतूक कंपन्यांना रेल्वेच्या जवळ आणण्यासाठी रेल्वे तसेच वाणिज्य आणि उद्योग मंत्र्यांनी नुकतीच बैठक घेतली.
05 मे 2020 रोजी 66 मालवाहू विशेष गाड्या चालविण्यात आल्या त्यापैकी 65 गाड्या वेळापत्रकानुसार धावल्या. या गाड्यातून 1,936 टन मालाची वाहतूक झाली आणि रेल्वेला 57.14 लाख रुपये महसूल मिळाला.
05.05.2020 पर्यंत धावलेल्या एकूण मालवाहू गाड्यांची संख्या 2,067 होती त्यापैकी वेळापत्रकानुसार चालविलेल्या गाड्या 1,988 होत्या. या गाड्यातून 54,292 टन मालाची वाहतूक झाली आणि रेल्वेला 19.77 लाख रुपये महसूल मिळाला.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
पंतप्रधान कार्यालय
मौलाना अबुल कलाम आझाद यांच्या जयंतीनिमित्त पंतप्रधानांनी अर्पण केली आदरांजली
पंतप्रधान नरेंद्र मोदी यांनी, मौलाना अबुल कलाम आझाद यांच्या जयंतीनिमित्त त्यांना आदरांजली अर्पण केली आहे. मौलाना अबुल कलाम आझाद हे पथदर्शक विचारवंत आणि प्रज्ञावंत होते. स्वातंत्र्य लढ्यातली त्यांची भूमिका प्रेरणादायी आहे, असे पंतप्रधानांनी म्हटले आहे.
‘मौलाना अबुल कलाम आझाद यांच्या जयंतीनिमित्त त्यांना आदरांजली. पथदर्शक विचारवंत आणि प्रज्ञावंत, स्वातंत्र्य लढ्यातली त्यांची भूमिका प्रेरणादायी आहे. शिक्षण क्षेत्राप्रती त्यांना आस्था होती, समाजात बंधुभाव वृद्धिंगत करण्यासाठी त्यांनी अथक कार्य केले.’ असे पंतप्रधानांनी ट्वीटरवर म्हटले आहे.
पंतप्रधान कार्यालय
पंतप्रधानांनी हिमाचल प्रदेशच्या जनतेला राज्य स्थापनदिनानिमित्त दिल्या शुभेच्छा
नवी दिल्ली, 25 जानेवारी 2019
पंतप्रधान नरेंद्र मोदी यांनी हिमाचल राज्य स्थापना दिनानिमित्त हिमाचल प्रदेशच्या लोकांना शुभेच्छा दिल्या आहेत.
‘हिमाचल प्रदेशातील लोकांना राज्य स्थापनदिनानिमित्त हार्दिक शुभेच्छा. येत्या काही वर्षांमध्ये, नैसर्गिक सौंदर्याने मुबलक, अतीव शौर्य असलेल्या या राज्याला आणखी समृद्धी मिळेल. या राज्यातल्या लोकांना आनंद आणि चांगले आरोग्य, आणि आशीर्वाद मिळोत या साठी मी प्राथर्ना करतो’, असे पंतप्रधान म्हणाले.
B.Gokhale/S.Kakade/P.Kor
(Visitor Counter : 92